F

 3. การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์

น้ำมันหล่อลื่น เป็นสินค้าที่จำเป็นในการหล่อลื่นเครื่องยนต์สำหรับ รถยนต์, รถตัก, รถไถ,
รถบรรทุก และเครื่องจักรที่ใช้ในอุตสาหกรรมทุกชนิด

จาระบี เป็นสารหล่อลื่นกึ่งแข็งกึ่งเหลว ไหลเทได้ยาก ทนต่อความชื้นความร้อน และแรงกระแทก
เหมาะสำหรับการใช้งานในชิ้นส่วนของเครื่องยนต์ เครื่องจักรที่ไม่สามารถปิดผนึกให้มิดชิด
หรือต้องมีการเสียดสีมาก

แบตเตอรี่ เป็นอุปกรณ์เก็บสำรองพลังงานไฟฟ้า สามารถนำไปใช้ได้ทันที
เนื่องจากเป็นไฟฟ้ากระแสตรงไม่เหมือนกับไฟฟ้าที่ใช้ภายในอาคารบ้านเรือน
จึงเป็นส่วนประกอบสำคัญสำหรับรถยนต์ และยานยนต์ชนิดต่างๆ
โดยเป็นอุปกรณ์ที่จ่ายกระแสไฟฟ้าสำหรับจุดสตาร์ทเครื่องยนต์
และเป็นแหล่งพลังงานให้กับอุปกรณ์ส่องสว่างและอุปกรณ์อื่นๆ

2. ลักษณะของฤดูกาลต่อการดำเนินธุรกิจ

น้ำมันหล่อลื่นและจาระบี ได้รับผลกระทบจากเรื่องของฤดูกาลไม่มากนัก
แม้ฤดูฝนการคมนาคมจะลดลงหรือการก่อสร้างชะลอตัว
แต่ในภาคเกษตรกรรมก็มีความจำเป็นต้องใช้เครื่องยนต์เพิ่มขึ้น

แบตเตอรี่ เป็นสินค้าที่มีอายุการใช้งานของตัวผลิตภัณฑ์เอง ไม่มีผลกระทบจากฤดูกาลแต่อย่างใด

3. การขอรับการส่งเสริมการลงทุน

บริษัทฯ ไม่ได้เป็นบริษัทที่ขอรับการส่งเสริมการลงทุน

4. การตลาดและภาวะการแข่งขัน

น้ำมันหล่อลื่น ตลาดในประเทศมีการแข่งขันสูง
บริษัทผู้ค้าน้ำมันรายใหญ่ซึ่งเป็นเจ้าของสถานีบริการน้ำมันเชื้อเพลิงยังคงครองตลาดของรถยนต์นั่ง
กลุ่มบริษัทเน้นเจาะตลาดในส่วนนอกสถานีบริการน้ำมันชื้อเพลิงและตลาดประเทศแถบชายแดน
โดยมุ่งแข่งขันในด้านคุณภาพที่ดี ราคาที่เหมาะสม
และการส่งเสริมการขายที่เข้าถึงผู้ใช้โดยตรงเป็นหลัก

จาระบี กลุ่มบริษัทยังคงเป็น 1 ใน 5 บริษัทผู้ผลิตจาระบีรายใหญ่ที่สุดในประเทศ
จาระบีของบริษัทเป็นที่ยอมรับในเรื่องมาตรฐานและคุณภาพที่ดี
การแข่งขันในตลาดภายในประเทศมีแนวโน้มสูงขึ้นเนื่องจากมีตราใหม่ๆ เพิ่มขึ้น
ช่องทางการจำหน่ายที่สำคัญคือตลาดนอกสถานีบริการน้ำมันเชื้อเพลิง ตลาดประเทศแถบชายแดน
และตลาดต่างประเทศ

แบตเตอรี่รถยนต์ ตลาดต่างประเทศการแข่งขันไม่สูงมาก ส่วนตลาดในประเทศการแข่งขันสูง
ผู้ใช้จะผูกพันธ์กับตรารุ่นที่ติดมากับรถใหม่ซึ่งส่วนใหญ่จะเป็นรถจากประเทศญี่ปุ่น
กลุ่มบริษัทใช้กลยุทธ์ทางด้านพัฒนาคุณภาพให้มีประสิทธิภาพการใช้งานสูง มีอายุการใช้นานขึ้น
และเน้นความสะดวกสบาย ปลอดภัย ทั้งในการติดตั้งและการดูแลรักษา
โดยมีเป้าหมายคือความพึงพอใจสูงสุดสำหรับผู้ใช้

กลุ่มลูกค้าเป้าหมาย

1.  ร้านค้าปลีก ร้านค้าส่ง ที่จำหน่ายน้ำมันหล่อลื่น จาระบี แบตเตอรี่ และผลิตภัณฑ์เกี่ยวกับรถยนต์

2.  ศูนย์บริการรถยนต์และร้านซ่อมรถยนต์

3.  ผู้ค้าส่งในประเทศแถบชายแดน

4.  โรงงานอุตสาหกรรม โรงงานประกอบรถยนต์

5.  กิจการขนส่ง กิจการรถโดยสาร งานโยธา การประมง และ การทำเหมืองแร่

6.  ลูกค้า OEM (Original Equipment Manufacturing)

7.  กลุ่มร้านค้าสะดวกซื้อโดยเน้นที่สินค้าแบตเตอรี่เติมกรดพร้อมใช้

8.  ลูกค้าซึ่งเป็นผู้ค้าส่งในต่างประเทศกระจายไปในทวีปต่างๆ

การจำหน่ายและช่องทางการจำหน่าย

บริษัทมีทีมขายแยกเป็น ส่วนขายกรุงเทพฯ ส่วนขายต่างจังหวัด และ ส่วนการตลาดต่างประเทศ
ซึ่งจะติดต่อค้าขายโดยตรงกับลูกค้า เป็นหลัก

สถานภาพและศักยภายในการแข่งขัน

กลุ่มบริษัทมีบริษัทย่อย 3 โรงงานซึ่งผลิตน้ำมันหล่อลื่น จาระบี แบตเตอรี่
และภาชนะบรรจุน้ำมัน/จาระบีด้วย
ทำให้บริษัทอยู่ในฐานะที่พร้อมสำหรับการแข่งขันทั้งด้านคุณภาพและราคา

5. การจัดหาผลิตภัณฑ์

ผลิตภัณฑ์ : มีบริษัทย่อย 3 แห่ง เป็นผู้ผลิต โดยบริษัทแม่เป็นตัวแทนจำหน่าย

 วัตถุดิบหลัก :

+-----------------+----------------------+-----------------------------+
| วัตถุดิบหลัก        | แหล่งที่มา              | ซื้อจาก                       |
+-----------------+----------------------+-----------------------------+
| น้ำมันพื้นฐาน       | ผู้ผลิตภายในประเทศ      | บมจ. ไทยลู้บเบส               |
+-----------------+----------------------+-----------------------------+
| สารเพิ่มคุณภาพ     | ผู้ผลิต                 | นำเข้าโดยตรง                 |
|                 | วัสดุเคมีภัณฑ์ในต่างประเทศ | หรือผ่านตัวแทนในประเทศ         |
+-----------------+----------------------+-----------------------------+
| ตะกั่ว            | ผู้ผลิตภายในประเทศ      | บจก.ไ                       |
|                 |                      | ทยนันเฟอรัสเม็ททัลอินเตอร์เนชั่นแนล |
|                 |                      |                             |
|                 |                      | บจก.เบอร์กโซ่เมตัลส์ (ไทย)      |
+-----------------+----------------------+-----------------------------+
| เปลือกหม้อแบตฯ    | ผู้ผลิตภายในประเทศ      | บมจ. ศรีไทยซุปเปอร์แวร์         |
+-----------------+----------------------+-----------------------------+

6. งานที่ยังไม่ได้ส่งมอบ

- ไม่มี -